CELEX: E2018P0003
Language: et
Date: 2018-11-09 00:00:00
Title: EFTA järelevalveameti 9. novembril 2018 Islandi vastu algatatud hagi (Kohtuasi E-3/18)

10.1.2019   
            
            
               ET
            
            
               Euroopa Liidu Teataja
            
            
               C 9/6
            
         
      EFTA järelevalveameti 9. novembril 2018 Islandi vastu algatatud hagi
      (Kohtuasi E-3/18)
      (2019/C 9/07)
      EFTA järelevalveamet, Rue Belliard 35, B-1040 Brüssel, keda esindavad Carsten Zatschler, Catherine Howdle ja Ingibjörg Ólöf Vilhjálmsdóttir, on algatanud 9. novembril 2018 EFTA kohtus hagi Islandi vastu.
      EFTA järelevalveamet taotleb, et EFTA kohus:
      
                  1.
               
               
                  tuvastaks, et Island on jätnud vastu võtmata Euroopa Majanduspiirkonna lepingu XIX lisa punktis 7ja viidatud õigusakti (komisjoni 1. juuli 2015. aasta rakendusmäärus (EL) 2015/1051 Euroopa Parlamendi ja nõukogu määrusega (EL) nr 524/2013 (tarbijavaidluste internetipõhise lahendamise kohta) ettenähtud internetipõhise vaidluste lahendamise platvormi funktsioonide rakendamise üksikasjade, elektroonilise kaebuse vormi üksikasjade ning kontaktpunktide vahelise koostöö üksikasjade kohta), nagu seda on kohandatud EMP lepingu protokolliga nr 1, siseriiklikku õiguskorda ülevõtmiseks vajalikud meetmed vastavalt EMP lepingu artiklile 7;
               
            
                  2.
               
               
                  kohustaks Islandit kandma menetluskulud.
               
            
         Õiguslik ja faktiline taust ning hagi toetuseks esitatud väited
      
      
                  —
               
               
                  Hagi käsitleb asjaolu, et Island ei täitnud 23. aprilliks 2018 EFTA järelevalveameti 21. veebruari 2018. aasta põhjendatud arvamust, mis käsitleb asjaolu, et Island on jätnud oma siseriiklikus õiguskorras rakendamata komisjoni 1. juuli 2015. aasta rakendusmääruse (EL) 2015/1051 Euroopa Parlamendi ja nõukogu määrusega (EL) nr 524/2013 (tarbijavaidluste internetipõhise lahendamise kohta) ettenähtud internetipõhise vaidluste lahendamise platvormi funktsioonide rakendamise üksikasjade, elektroonilise kaebuse vormi üksikasjade ning kontaktpunktide vahelise koostöö üksikasjade kohta (edaspidi „õigusakt“), millele on viidatud Euroopa Majanduspiirkonna lepingu XIX lisa punktis 7ja ja mida on lepinguga kohandatud selle protokolli nr 1 alusel.
               
            
                  —
               
               
                  EFTA järelevalveamet väidab, et olles jätnud ettenähtud tähtajaks vastu võtmata õigusakti rakendamiseks vajalikud meetmed, ei ole Island täitnud EMP lepingu artiklist 7 tulenevaid kohustusi.